Blaze7451/Wiki-th-20250601 huggingface dataset:
นากาโอกะ ชินตาโร

นากาโอกะ ชินตาโร (Nakaoka Shintarō, 6 พฤษภาคม ค.ศ. 1838 - 10 ธันวาคม ค.ศ. 1867) เป็นซามูไรชาวแคว้นโทซะในยุคบากูมัตสึของญี่ปุ่น เขาเป็นผู้ใกล้ชิดของซากาโมโตะ เรียวมะ ซึ่งได้ร่วมกันเคลื่อนไหวทางการเมืองเพื่อล้มล้างรัฐบาลโชกุนโทกูงาวะ

**ภูมิหลัง**
นากาโอกะ ชินตาโร เกิดที่หมู่บ้านคิตากาวะ แคว้นโทซะ (ปัจจุบันอยู่ในเขตจังหวัดโคจิ) โดยเป็นบุตรชายของผู้ใหญ่บ้านคิตากาวะเมื่อ ค.ศ. 1838  ในปี ค.ศ. 1861 เขาได้เข้าศึกษาวิชาการต่าง ๆ และวิชาดาบในสำนักศึกษาที่ทาเกจิ ฮัมเปตะ จัดตั้งขึ้น และได้เป็นสมาชิกผู้ก่อตั้งกลุ่ม "โทซะกินโนโต" (กลุ่มผู้ภักดีแห่งโทซะ) ซึ่งเป็นองค์การทางการเมืองติดอาวุธที่ทาเกจิจัดตั้งขึ้นเพื่อส่งเสริมแนวคิด "ซนโนโจอิ" (เทิดทูนจักรพรรดิ ขับคนป่าเถื่อน) 

**บทบาททางการเมือง**
หลังการรัฐประหารในเกียวโตเมื่อวันที่ 30 กันยายน ค.ศ. 1863 อันนำมาซึ่งความกดดันต่อเหล่าผู้ยึดถือแนวคิด "ซนโนโจอิ" นากาโอกะพร้อมด้วยกลุ่มขุนนาง (คูเงะ) ที่มีอุดมการณ์เดียวกัน ซึ่งรวมถึงซันโจ ซาเนโตมิ ได้ลี้ภัยไปยังแคว้นโชชู ในปี ค.ศ. 1864 เขาได้เข้าร่วมการลอบสังหารชิมาซุ ฮิซามิตสึ ผู้มีอำนาจคนสำคัญของแคว้นซัตสึมะ แต่ล้มเหลว และได้ร่วมสู้กับกองกำลังแคว้นโชชูในเหตุการณ์กบฏฮามากูริและยุทธการที่ชิโมโนเซกิ ต่อมาในปีเดียวกันนั้น นากาโอกะได้เข้าร่วมกลุ่มไคเอ็นไตซึ่งก่อตั้งโดยซากาโมโตะ เรียวมะ และได้ร่วมมือกับเรียวมะในการประสานงานแคว้นซัตสึมะกับแคว้นโชชูในการก่อตั้งพันธมิตรซัตโจ และขอรับการสนับสนุนแผนการดังกล่าวจากซันโจ ซาเนโตมิ
ในช่วงเดือนมีนาคม ค.ศ. 1867 นากาโอกะและเรียวมะได้เดินทางกลับไปยังแคว้นโทซะเพื่อเจรจาให้ทางแคว้นโทซะยอมเข้าร่วมเป็นพันธมิตรลับกับแคว้นซัตสึมะ จากนั้นในเดือนมิถุนายนปีเดียวกัน นากาโอกะก็ได้เริ่มขยายการเจรจาให้เกิดการจัดตั้งพันธมิตรระหว่างแคว้นโชชูกับแคว้นฮิโรชิมะ แต่เรื่องดังกล่าวได้กลายเป็นเรื่องที่น่าสงสัยไป เพราะในเวลานั้นโชกุนโทกูงาวะ โยชิโนบุ ได้ตัดสินใจถวายอำนาจการปกครองคืนแก่จักรพรรดิแล้ว  ด้วยความตระหนักว่าสงครามกลางเมืองมีโอกาสที่จะเกิดขึ้นในเวลาอันใกล้ นากาโอกะจึงกลับมายังแคว้นโทซะในเดือนกรกฎาคม และจัดตั้งหน่วยรบติดอาวุธ "ริกูเอ็นไต" ขึ้น   โดยใช้รูปแบบเดียวกับกองทหารอาสา "คิเฮไต" ของแคว้นโชชู

**มรณกรรม**
ไฟล์:NAKAOKA Shintaro.jpg|thumb|160px|นากาโอกะ ชินตาโร ถ่ายเมื่อวันที่ 24 พฤศจิกายน ค.ศ. 1866
ในวันที่ 10 ธันวาคม ค.ศ. 1867 นากาโอกะได้เดินทางไปยังที่ร้านโอมิยะในเมืองเกียวโตเพื่อพบกับซากาโมโตะ เรียวมะ ขณะที่ทั้งสองกำลังสนทนากันในห้องพักชั้น 2 ของร้าน ได้มีคนร้ายไม่ทราบฝ่ายเข้าจู่โจมและทำการลอบสังหาร (เหตุการณ์นี้เป็นที่รู้จักในชื่อ "คดีร้านโอมิยะ")  เรียวมะเสียชีวิตในที่เกิดเหตุทันที ส่วนนากาโอกะบาดเจ็บสาหัสและเสียชีวิตในอีก 2 วันให้หลัง โดยที่เขาไม่ได้สติพอที่จะบอกชื่อคนที่เข้ามาทำร้ายพวกตนได้เลย สุสานของเขาตั้งอยู่ที่ศาลเจ้าเรียวเซ็งโงโกกุ ในเมืองเกียวโต
อนึ่ง จักรพรรดิเมจิได้พระราชทานบำเหน็จความชอบย้อนหลังแก่นากาโอกะ โดยการแต่งตั้งให้เขาเป็นเจ้าขุนนางชั้นที่ 4 ในปี ค.ศ. 1891

**หมายเหตุ**

**อ้างอิง**
 Jansen, Marius B. (1961). Sakamoto Ryoma and the Meiji Restoration. Princeton: Princeton University Press.  OCLC 413111- Miyaji, Saijiro. (1993). Nakaoka Shintaro: Ishin no shusenka. Tokyo: Chuo-Koronsha, ISBN 4-12-101146-5 (Japanese)

**แหล่งข้อมูลอื่น**
  National Diet Library-  Nakaoka Shintaro Museum date=2010-08-11  (Japanese)
หมวดหมู่:ซามูไร
หมวดหมู่:บุคคลจากแคว้นโทซะ
หมวดหมู่:บากูมัตสึ
จักรพรรดิถังเซฺวียนจง

จักรพรรดิถังเซฺวียนจง (唐宣宗, ค.ศ. 810-859) เป็นจักรพรรดิในยุคหลังของราชวงศ์ถัง ประสูติในพระนาม หลี่ ยี่ (李怡) ต่อมาเปลี่ยนพระนามเป็น หลี่ เฉิน (李沈) และเป็นที่รู้จักก่อนขึ้นครองราชย์ในพระนาม กวฺัง หวัง พระองค์ถือเป็นจักรพรรดิผู้ปรีชาสามารถองค์สุดท้ายของราชวงศ์ถัง จักรพรรดิผู้สืบทอดราชบัลลังก์ต่อจากจักรพรรดิเซฺวียนจงอาจจะยังเยาว์เกินไปหรือถูกครอบงำโดยขันทีหรือขุนศึก จักรพรรดิเซฺวียนจงเป็นพระราชโอรสองค์ที่ 13 ของจักรพรรดิเซี่ยนจง และเป็นพระปิตุลา (อา) ของจักรพรรดิ 3 พระองค์ก่อนหน้าคือจักรพรรดิจิงจง จักรพรรดิเหวินจง และจักรพรรดิอู่จง

**อ้างอิง**
เซฺวียนจง
หมวดหมู่:พุทธศาสนิกชนชาวจีน
นัมคุน

นัมคุน (남곤; 1471-1527) มีชื่อจริงว่า จียอง เป็นขุนนาง,กวีและนักคิดสมัย ราชวงศ์โชซอน เกิดเมื่อปี ค.ศ. 1471

**การทำงาน**
นัมคุนเริ่มเข้ารับราชการในสมัย พระเจ้าซองจง และเริ่มมีบทบาทในคราวโค่นราชบัลลังก์ พระเจ้ายอนซัน โดยเป็นขุนนางในสายของ พัก วอนจง เช่นเดียวกับ ซินจอง และได้ขึ้นเป็นรองมหาเสนาบดีเมื่อปี ค.ศ. 1520 และได้เป็นมหาเสนาบดีต่อจากอดีตมหาเสนาคิมอาของ คิมอันโล ผู้นำฝ่าย ยุนใหญ่ เมื่อปี ค.ศ. 1523

**บั้นปลายชีวิต**
นัมคุนถึงแก่อสัญกรรมเมื่อปี ค.ศ. 1527 ขณะอายุได้เพียง 56 ปีก่อนสิ้นใจนัมคุนได้นำบทความและบทกวีของตนเองมาเผาทิ้งพร้อมสั่งเสียเมียและลูกว่าถ้าเจอบทความและบทกวีของตนเองให้เผาทิ้งทันทีและกำชับว่าห้ามเอาผ้าไหมห่อร่าง,ห้ามสร้างสุสาน,ห้ามทำป้ายหลุมศพพอสั่งเสียก็สิ้นใจในทันที
หมวดหมู่:ขุนนางเกาหลี
หมวดหมู่:บุคคลในยุคราชวงศ์โชซ็อน
หมวดหมู่:ตัวละครในบัลลังก์จอมนาง
ริค แซนโทรัม

ริค แซนโทรัม
ริชาร์ด จอห์น "ริค" แซนโทรัม (Richard John "Rick" Santorum) เกิดวันที่ 10 พฤษภาคม ค.ศ. 1958 เป็นนักการเมืองพรรครีพับลิกันชาวอเมริกัน ซึ่งปัจจุบันกำลังอยู่ในช่วงหาเสียงสมัครเป็นผู้แทนจากพรรครีพับลิกัน ค.ศ. 2012 เขาเคยทำหน้าที่เป็นสมาชิกวุฒิสภาสหรัฐในรัฐเพนซิลเวเนีย ตั้งแต่ ค.ศ. 1995 ถึง ค.ศ. 2007 และเป็นผู้แทนสหรัฐในเขตชานเมืองพิตส์เบิร์ก ของเขตรัฐสภาเพนซิลเวเนียที่ 18 ตั้งแต่ ค.ศ. 1991 ถึง ค.ศ. 1995 เขาได้รับการจัดอยู่ในอันดับสามของพรรครีพับลิกันในวุฒิสภา ตั้งแต่ ค.ศ. 2001 ถึง ค.ศ. 2007 เมื่อเขาได้เป็นประธานในการประชุมวุฒิสภาพรรครีพับลิกัน
เขาเป็นที่รู้จักกันดีในบทบาทด้านสังคมอนุรักษนิยม และแซนโทรัมยังได้ถือว่าเป็นอนุรักษนิยมทางเศรษฐกิจการคลัง และมีบทบาทในการปฏิรูปสวัสดิการบัญญัติกฎหมายใน ค.ศ. 1996  เมื่อเร็วๆนี้ เขาได้แสดงมุมมองด้านสงครามซึ่งอยู่ในนโยบายการต่างประเทศของสหรัฐฯที่เกี่ยวพันต่ออิหร่าน
ในช่วงแปดสัปดาห์ก่อนถึงเดือนมกราคม ค.ศ. 2012 จากการหยั่งเสียงในรัฐไอโอวา เขาได้รับคะแนนเสียงเป็นอันดับที่สอง โดยเป็นรองจากผู้สมัครอันดับหนึ่งอย่าง มิตต์ รอมนีย์ เพียงแปดคะแนนเท่านั้น

**งานเขียน**
 Cite book|author=Rick Santorum|title=It Takes a Family: Conservatism and the Common Good|year=2005|publisher=Intercollegiate Studies Institute|isbn=1-932236-29-5- isbn=0-9769668-0-8

**อ้างอิง**

**หนังสืออ่านเพิ่ม**
 citation|title = The Path of the Righteous Man: How Rick Santorum became the nation's evangelical poster boy|publisher = Philadelphia City Paper|date = September 29–October 5, 2005|first = Mike|last = Newall|url = http://archives.citypaper.net/articles/2005-09-29/cover.shtml|access-date = 2012-01-13|archive-date = 2012-01-23|archive-url = https://web.archive.org/web/20120123055215/http://archives.citypaper.net/articles/2005-09-29/cover.shtml|url-status = dead

**แหล่งข้อมูลอื่น**
  Rick Santorum official campaign site-  Column archives at Townhall.com- Karen Garver Santorum-  Rick Santorum date=2011-11-15  at the Open Directory Project
บทความ-  Excerpt from Santorum interview USA Today, April 23, 2003-  Lawsuit Abuse Critic Explains Suit ABC Primetime, November 10, 2005-  Editorial: Charities on the Hill Washington Post, March 7, 2006-  Santorum Against the World date=2009-01-09 , Michael Dougherty, The American Conservative, July 30, 2007
หมวดหมู่:ชาวอเมริกันเชื้อสายอิตาลี
หมวดหมู่:พรรคริพับลิกัน (สหรัฐ)
หมวดหมู่:ผู้สมัครประธานาธิบดีสหรัฐอเมริกา ปี 2012
รัฐประหารพระเจ้าชุงจง

รัฐประหารพระเจ้าชุงจง (hanja=中宗反正) เป็นเหตุการณ์ที่ได้ถูกบันทึกไว้ในพระราชพงศาวดารราชวงศ์โชซ็อน ว่าเกิดขึ้นเมื่อวันที่ 18 กันยายน ค.ศ. 1506 เป็นเหตุการณ์รัฐประหารที่สำคัญที่สุดในราชวงศ์โชซอน

**สาเหตุ**
ในขณะนั้นเป็นช่วงรัชกาล เจ้าชายย็อนซัน พระราชาลำดับที่ 10 บ้านเมืองเสื่อมทรามพระราชาไม่ใส่ใจกิจการบ้านเมืองหลงสุรานารีลงโทษขุนนางดี ๆ ทั้ง ๆ ที่ไม่มีความผิดและลวนลามพระปิตุจฉาของพระองค์เองจนต้องฆ่าตัวตายเหล่าขุนนางทั้งหลายนำโดย พัก วอนจง น้องชายของพระชายาพักจึงได้ก่อการครั้งนี้ขึ้น

**วันก่อการ**
ขุนนางที่นำโดย พัก วอนจง ได้ลงความเห็นว่าจะก่อการในวันที่ 18 กันยายน พอถึงวันที่กำหนดขุนนางกลุ่มหนึ่งนำโดย ช็อง ยุนคยอม และ ฮงคยองจู (ใต้เท้านัมยาง) ได้นำกำลังบุกเข้า พระราชวังคยองบก ปลด เจ้าชายย็อนซัน และกำลังอีกส่วนหนึ่งได้บุกไปสังหาร คิม จา-ว็อน เจ้ากรมมหาดเล็กพร้อมขุนนางคนโปรดของเจ้าชายย็อนซันอีกหลายคน

**บทสรุป**
อีกด้านพัก วอนจงพร้อมขุนนางคนสนิทได้ไปเข้าเฝ้า พระพันปีจาซุน พระมเหสีองค์ที่ 3 ของ พระเจ้าซ็องจง เพื่อขอคำยืนยันว่าจะให้ องค์ชายจินซอง พระราชโอรสของพระนางพระชนม์ 17 พรรษาได้ขึ้นเป็นพระราชาองค์ต่อไปซึ่งพระนางก็เห็นด้วยทำให้องค์ชายจินซองได้ขึ้นครองราชย์เป็น พระเจ้าชุงจง ในเวลาต่อมา

**แหล่งข้อมูลอื่น**
  조선왕조실록(朝鮮王朝實錄) date=2016-01-01  
หมวดหมู่:ราชวงศ์โชซ็อน
ปลาพาราไดซ์แดง

ปลาพาราไดซ์แดง (Red-backed paradisefish; Macropodus erythropterus) เป็นปลาพาราไดซ์ชนิดหนึ่ง อยู่ในวงศ์ Macropodusinae
มีลักษณะรูปร่างคล้ายปลาพาราไดซ์ (M. opercularis) โดยมีเงี่ยงครีบหลังทั้งหมด 12-16 ก้าน ก้านครีบอ่อนที่หางมีทั้งหมด 6-8 ก้าน เงี่ยงครีบก้นทั้งหมด 17 ก้าน ก้านครีบอ่อนที่ก้น 13-17 ก้าน ครีบหางมีทั้งแบบแยกออกเป็นสองแฉก และแยกออกเป็นหลายแฉก พื้นผิวลำตัวเป็นสีแดง มีเส้นข้างลำตัวสีน้ำเงิน และส่วนหัวมีจุดแต้มมากกว่า
มีความยาวเต็มที่ประมาณ 6.5 เซนติเมตร กระจายพันธุ์อยู่บริเวณตอนกลางของประเทศเวียดนาม
นิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 รูปและข้อมูลจาก fishbase.org 
หมวดหมู่:วงศ์ปลากัด ปลากระดี่
หมวดหมู่:ปลาตู้
นาราซากิ เรียว

นาราซากิ เรียว (Narasaki Ryō; 23 กรกฎาคม พ.ศ. 2384 – 15 มกราคม พ.ศ. 2449) หรือชื่อสกุลหลังสมรสครั้งที่สองว่า นิชิมูระ สึรุ (Nishimura Tsuru) เป็นที่รู้จักในนาม โอเรียว (Oryō) เป็นอดีตภริยาของซากาโมโตะ เรียวมะ (Sakamoto Ryōma) ซามูไรและนักการเมืองคนสำคัญช่วงปฏิรูปเมจิ 

**ประวัติ**
ไฟล์:Teradaya fg2.jpg|right|thumb|ร้านเทราดายะในเกียวโตซึ่งซากาโมโตะ เรียวมะมักจะมาพักเป็นประจำ
นาราซากิ เรียว เกิดในเกียวโต เป็นธิดาของแพทย์ที่ชื่อนาราซากิ โชซากุ (楢崎将作) กับมารดาชื่อซาดะ (貞) หรือ นัตสึ (夏) มีพี่น้องเป็นชายและหญิงอย่างละสองคน
โอเรียวเริ่มทำงานในร้านเทราดายะ (寺田屋) ซึ่งเป็นโรงเตี๊ยมที่อยู่ในเกียวโต ที่ซากาโมโตะ เรียวมะมักจะมาพักเป็นประจำหากมีธุระเรื่องการเมืองที่เกียวโต ทำให้เขาสนิทกับเจ้าของร้าน เพราะเจ้าของร้านเองก็มีอุดมการณ์ทางการเมืองเช่นเดียวกับเรียวมะ อยู่มาวันหนึ่งโอเรียวได้ล่วงรู้เรื่องการมาถึงของมือสังหารขณะที่เธอกำลังอาบน้ำ เมื่อเธอทราบความเช่นนั้นจึงได้วิ่งมาแจ้งข่าวแก่เรียวมะและพันธมิตรที่ร้านเทราดายะ ทั้ง ๆ ที่นางยังเปลือยกาย ทำให้เรียวมะเกิดความประทับใจต่อกันจนนำไปสู่การแต่งงานในที่สุด เธอและเรียวมะได้ท่องเที่ยวบ่อน้ำพุร้อนเพื่อฟื้นฟูอาการบาดเจ็บของสามีรอบ ๆ คาโงชิมะสองต่อสอง ถือเป็นการฮันนีมูนครั้งแรกของญี่ปุ่น
เรียวมะเขาได้พาเรียวไปอาศัยที่บ้านของเขาที่แคว้นโทซะก่อนจะเดินทางต่อไปยังเกียวโตเพื่อพูดคุยกับนากาโอกะ ชินตาโร (Nakaoka Shintarō) เรื่องการเมืองโดยเขาได้ไปพักที่ร้านโอมิยะ ซึ่งทั้งเรียวมะและชินตาโรก็ถูกลอบสังหารที่นั่น
หลังจากเรียวมะเสียชีวิต เธอได้สมรสใหม่กับพ่อค้าที่ชื่อนิชิมูระ มัตสึเบ (Nishimura Matsubē) และรับบุตรของน้องสาวมาเลี้ยงเป็นบุตรบุญธรรม ซึ่งต่อมาได้เสียชีวิตในช่วงวัยรุ่น ส่วนเธอในปัจฉิมวัยก็ป่วยด้วยพิษสุราเรื้อรัง เพราะยังรำพึงรำพันถึงสามีคนแรกเป็นนิจ ก่อนจะเสียชีวิตเมื่อวันที่ 15 มกราคม พ.ศ. 2449 เมื่ออายุได้ 64 ปี

**อ้างอิง**

**แหล่งข้อมูลอื่น**
หมวดหมู่:บุคคลจากเกียวโต
รายชื่อประเทศจำแนกตามระบบกฎหมาย

ไฟล์:Map of the Legal systems of the world (en).png|thumb|350px|ระบบกฎหมายทั่วโลก
รายชื่อประเทศจำแนกตามระบบกฎหมาย ปัจจุบันระบบกฎหมายทั่วโลกอยู่บนพื้นฐานของระบบกฎหมายสำคัญหนึ่งในสามระบบได้แก่ ระบบซีวิลลอว์ ระบบคอมมอนลอว์ และกฎศาสนา หรือผสมกันมากกว่าสองระบบขึ้นไป  อย่างไรก็ดีแต่ละประเทศอาจมีระบบกฎหมายที่มีลักษณะจำเพาะไปที่แตกต่างกันไปตามประวัติศาสตร์ของตน

**ระบบกฎหมายซีวิลลอว์**
ซีวิลลอว์เป็นระบบกฎหมายที่แพร่หลายที่สุดในโลกปัจจุบัน บางครั้งรู้จักกันในชื่อระบบกฎหมายภาคพื้นยุโรป บ่อเกิดสำคัญหลักของกฎหมายคือประมวลกฎหมาย และกฎบัญญัติที่ออกตามที่กฎหมายบัญญัติไว้ ลักษณะสำคัญของซีวิลลอว์คือการบัญญัติกฎหมายเป็นลายลักษณ์อักษร
จุดเริ่มต้นของแนวคิดการจัดทำประมวลกฎหมายสามารถย้อนหลังไปได้ถึงประมวลกฎหมายฮัมมูราบีในบาบิโลนประมาณ 1790 ปีก่อนคริสตกาล ระบบซีวิลลอว์เริ่มปรากฏชัดเจนมากขึ้นในสมัยจักรวรรดิโรมัน โดยเฉพาะอย่างยิ่งประมวลกฎหมายจัสติเนียน (Corpus Juris Civilis) ในสมัยจักรพรรดิจัสติเนียนที่ 1 ประมาณคริสต์ศักราชที่ 529 และมีการปฏิรูปครั้งใหญ่ในช่วงจักรวรรดิไบแซนไทน์ และรวบรวมเป็นเอกสารประมวลกฎหมาย ระบบกฎหมายซีวิลลอว์เองได้รับอิทธิพลมาจากกฎหมายศาสนจักรและกฎหมายชะรีอะฮ์อีกด้วย
นักวิชาการกฎหมายเปรียบเทียบและนักเศรษฐศาสตร์ที่สนับสนุนทฤษฎีกำเนิดตามกฎหมาย (Legal Origins Theory) มักแบ่งระบบซีวิลลอว์ออกเป็น 4 กลุ่มใหญ่ได้แก่- ระบบซีวิลลอว์แบบฝรั่งเศส - เป็นระบบที่ใช้ในฝรั่งเศส กลุ่มประเทศเบเนลักซ์ อิตาลี โรมาเนีย สเปน รวมถึงดินแดนที่เคยตกเป็นอาณานิคมของประเทศดังกล่าว- ระบบซีวิลลอว์แบบเยอรมนี - เป็นระบบที่ใช้ในเยอรมนี ออสเตรีย สวิตเซอร์แลนด์ ยูโกสลาเวียเดิม กรีซ บราซิล โปรตุเกสและอาณานิคมเดิมของโปรตุเกส ตุรกี ญี่ปุ่น เกาหลีใต้ และสาธารณรัฐจีน- ระบบซีวิลลอว์แบบสแกนดิเนเวีย - เป็นระบบที่ใช้ในเดนมาร์ก นอร์เวย์และสวีเดน เนื่องจากเคยเป็นเขตวัฒนธรรมสแกนดิเนเวียนมาก่อน ฟินแลนด์ และ ไอซ์แลนด์ ก็สืบทอดระบบกฎหมายนี้มาด้วย- ระบบซีวิลลอว์แบบจีน - เป็นระบบผสมระหว่างระบบซีวิลลอว์กับระบบกฎหมายสังคมนิยม ใช้ในสาธารณรัฐประชาชนจีน
รายชื่อประเทศที่ใช้ระบบกฎหมายแบบซีวิลลอว์มีดังต่อไปนี้

**ดูเพิ่ม**
 กฎหมายเปรียบเทียบ- นิติรัฐ- ระบบซีวิลลอว์- ระบบคอมมอนลอว์- กฎหมายอิสลาม

**อ้างอิง**
หมวดหมู่:ระบบกฎหมาย
หมวดหมู่:ประเทศจำแนกตามระบบกฎหมาย
สตาร์ วอร์ส: ดิโอลด์รีพับลิค

สตาร์ วอร์ส: ดิโอลด์รีพับลิก (Star Wars: The Old Republic, TOR, SWTOR) เป็นเกม MMORPG จากเรื่องแต่งชุดสตาร์ วอร์สเกมหนึ่ง พัฒนาโดยบริษัท BioWare Austin และ BioWare Edmonton เกมรุ่นสำหรับระบบปฏิบัติการ Windows วางจำหน่ายและเริ่มให้บริการเมื่อ 20 ธันวาคม 2554 ในอเมริกาเหนือและบางส่วนของยุโรป
เนื้อเรื่องของเกมดำเนินอยู่ในจักรวาลของ สตาร์ วอร์ส ช่วงเวลาไม่นานนักหลังจากการทำข้อตกลงสันติภาพอันแทบจะไร้ความหมายระหว่างจักรวรรดิซิธและสาธารณรัฐกาแลกติก ผู้เล่นจะได้รับบทบาทเป็นตัวละครจากอาชีพต่างๆ 8 อาชีพด้วยกัน แต่ละอาชีพมีเรื่องราว 3 องก์ ดำเนินเรื่องไปพร้อมๆ กับการเก็บเลเวลตัวละคร ผู้เล่นสามารถเลือกอยู่ฝั่งสาธารณรัฐหรือฝั่งซิธได้ และสามารถมีความฝักใฝ่ทางจริยธรรมเปลี่ยนแปลงไปทางด้านสว่างหรือด้านมืดได้ตลอดเวลา แต่ละอาชีพมีรูปแบบการเล่นที่แตกต่างกัน ในเกมยังมีระบบปรับแต่งให้ผู้เล่นเลือกปรับได้มากมาย บทสนทนามีการให้เสียงทั้งเกม มีตัวละครผู้ติดตาม และมีทางเลือกบทพูดคล้ายคลึงกับเกมสวมบทบาทของไบโอแวร์เกมอื่นๆ
เกมนี้เป็นเกมที่ใช้งบพัฒนามากที่สุดเกมหนึ่งเท่าที่มีการประมาณการณ์กันมา สามวันหลังเปิดตัวเกมนี้มีผู้เล่นสมัครใช้บริการ 1 ล้านคน จนได้ชื่อว่าเป็นเกม MMO ที่เติบโตเร็วที่สุด แต่ในเดือนต่อๆ มาจำนวนผู้สมัครก็ลดลง แต่ยังทำกำไรได้ ปัจจุบันเกมนี้ใช้ระบบการสมัครเล่นแบบกึ่งเล่นฟรี โดยมีแบบจ่ายค่าบริการรายเดือนให้เลือก ในช่วงแรกเกมนี้ได้รับการตอบรับในทางบวก และมีภาคเสริมและอัปเดตต่อมาอีกหลายชุด มีหนังสือการ์ตูนและนิยายภาคเสริมของเกมตามมาอีกหลายเล่ม

**เนื้อเรื่อง**
SWTOR ดำเนินเรื่องในจักรวาลของเรื่องแต่งชุดสตาร์ วอร์ส ช่วงหลังจากการทำสนธิสัญญาสันติภาพระหว่างจักรวรรดิซิธและสาธารณรัฐกาแลกติก เป็นเวลาประมาณ 300 ปี หลังเหตุการณ์ใน KOTOR และประมาณกว่า 3,500 ปี ก่อนเหตุการณ์ในภาพยนตร์สตาร์ วอร์ส ช่วงเวลานี้เหล่าเจไดถูกมองว่าเป็นต้นเหตุของความสำเร็จของเหล่าซิธในมหาสงครามกาแลกติก (Great Galactic War) ซึ่งกินเวลายาวนานถึง 28 ปี นำไปสู่สนธิสัญญาคอรัสซานท์ ก่อนที่จะเข้าสู่ยุคสงครามเย็น เหล่าเจไดจึงตัดสินใจย้ายออกจากคอรัสซานท์ไปยังไทธอน ซึ่งเป็นสถานที่ที่นิกายเจไดถูกก่อตั้งขึ้นในช่วงแรก เพื่อแสวงหาคำแนะนำจากพลัง เหล่าซิธเข้าครอบครองคอร์ริบาน สถาปนาสถาบันซิธขึ้นใหม่ เนื้อเรื่องของเกมดำเนินในช่วงเวลาสิบปีหลังเหตุการณ์เหล่านี้ ซึ่งเป็นช่วงที่เริ่มมีความขัดแย้งครั้งใหม่กำลังก่อตัวขึ้น

**อ้างอิง**
หมวดหมู่:เกมสตาร์ วอร์ส
หมวดหมู่:วิดีโอเกมเล่นฟรี
หมวดหมู่:เกมออนไลน์ผู้เล่นจำนวนมากแบบเล่นตามบทบาท
นิยม วิวรรธนดิฐกุล

นายแพทย์ นิยม วิวรรธนดิฐกุล (เกิด 2 พฤษภาคม พ.ศ. 2499) อดีตรองหัวหน้าพรรคเศรษฐกิจใหม่ อดีตสมาชิกสภาผู้แทนราษฎรแบบบัญชีรายชื่อ และสมาชิกสภาผู้แทนราษฎรจังหวัดแพร่ เขต 2

**ประวัติ**
นิยม วิวรรธนดิฐกุล เกิดเมื่อวันที่ 2 พฤษภาคม พ.ศ. 2499 เป็นบุตรของนายจันทร์ และนางสุคำ วิวรรธนดิฐกุล มีพี่ 1 คน สำเร็จการศึกษาระดับมัธยมศึกษาตอนต้นโรงเรียนพิริยาลัยจังหวัดแพร่และต้นปลายจากโรงเรียนเตรียมอุดมศึกษา  วิทยาศาสตรบัณฑิต และแพทยศาสตรบัณฑิตมหาวิทยาลัยเชียงใหม่, ประกาศนียบัตรชั้นสูง สาขาวิทยาศาสตร์การแพทย์คลีนิค มหาวิทยาลัยมหิดล, วุฒิบัตรวิชาชีพ สาขากุมารเวชศาสตร์ แพทยสภา และการศึกษามหาบัณฑิต สาขาการบริหารการศึกษา มหาวิทยาลัยนเรศวร สมรสกับนางสุมามาลย์ มีบุตร 3 คน

**งานการเมือง**
อดีตเป็นสมาชิกสภาองค์การบริหารส่วนจังหวัดแพร่ (พ.ศ. 2533-2542) และสมาชิกวุฒิสภา จังหวัดแพร่ พ.ศ. 2549 หลังจากนั้นได้เข้าร่วมงานกับพรรคพลังประชาชน โดยลงสมัครสมาชิกสภาผู้แทนราษฎรจังหวัดแพร่ และได้รับการเลือกตั้งเป็นครั้งแรก 
ในการอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2554 นายนิยมยกมือโหวตสวนมติพรรคเพื่อไทย คือ ยกมือไว้วางใจนายโสภณ ซารัมย์ รัฐมนตรีว่าการกระทรวงคมนาคม และงดออกเสียงให้นางพรทิวา นาคาศัย รัฐมนตรีว่าการกระทรวงพาณิชย์ จากพรรคภูมิใจไทย ทำให้เกิดเสียงวิพากษ์วิจารณ์ และการต่อต้านจากกลุ่มเสื้อแดงบางกลุ่ม ในขณะที่นายนิยมได้แถลงในเวลาต่อมา ยืนยันว่ายังอยู่กับพรรคเพื่อไทย และไม่คิดย้ายพรรค อย่างไรก็ตามในการเลือกตั้ง ปี พ.ศ. 2554 นายนิยมลงสมัครและได้รับเลือกในนามพรรคเพื่อไทย
ในปี พ.ศ. 2562 ย้ายมาสังกัดพรรคเศรษฐกิจใหม่ และได้รับเลือกเป็นรองหัวหน้าพรรค ชุดที่นำโดย มิ่งขวัญ แสงสุวรรณ์ และได้รับเลือกตั้งเป็น ส.ส.แบบบัญชีรายชื่อ พรรคเศรษฐกิจใหม่
ในปี พ.ศ. 2566 น.พ.นิยม ได้ย้ายไปสังกัดพรรคเพื่อไทย

**สมาชิกสภาผู้แทนราษฎร**
นิยม วิวรรธนดิฐกุล ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดแพร่ สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดแพร่ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคเศรษฐกิจใหม่
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดแพร่ สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายนิยม วิวรรธนดิฐกุล date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายนิยม วิวรรธนดิฐกุลfix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายนิยม วิวรรธนดิฐกุล) date=2011-12-06 , ศูนย์ข้อมูลนักการเมืองไทย
หมวดหมู่:แพทย์ชาวไทย
หมวดหมู่:นักการเมืองจากจังหวัดแพร่
หมวดหมู่:สมาชิกสภาผู้แทนราษฎรจังหวัดแพร่
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:สมาชิกวุฒิสภาจังหวัดแพร่
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคเศรษฐกิจใหม่
หมวดหมู่:บุคคลจากโรงเรียนพิริยาลัยจังหวัดแพร่
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์ มหาวิทยาลัยเชียงใหม่
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะศึกษาศาสตร์ มหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สมโภช สายเทพ

สมโภช สายเทพ (เกิด 7 เมษายน พ.ศ. 2525) เป็นอดีตสมาชิกสภาผู้แทนราษฎรจังหวัดลำปาง เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อไทย

**ประวัติ**
สมโภช เกิดเมื่อวันที่ 7 เมษายน พ.ศ. 2525 เป็นบุตรของนายสมเอก นางยุวดี สายเทพ มีน้อง 1 คน ด้านครอบครัวสมรสกับนางสาวณัฐนันท์ สายเทพ มีบุตร 1 คน
สำเร็จการศึกษาสถาปัตยกรรมศาสตรบัณฑิต สาขาออกแบบอุตสาหกรรม จากมหาวิทยาลัยเทคโนโลยีราชมงคลล้านนา เชียงใหม่

**งานการเมือง**
สมโภชเป็นเพื่อนรุ่นน้องของธนาธร โล่ห์สุนทร หลังจากการยุบพรรคพลังประชาชนในปี พ.ศ. 2551 นายกิตติกร โล่ห์สุนทร ส.ส.ลำปาง และกรรมการบริหารพรรคพลังประชาชน เป็นหนึ่งในผู้ถูกตัดสิทธิ์ทางการเมือง นายสมโภชจึงลงสมัครรับเลือกตั้งแทนเป็นครั้งแรก และได้รับการเลือกตั้ง ต่อมาในการเลือกตั้งปี พ.ศ. 2554 นายสมโภชลงเลือกตั้งอีกครั้งและได้รับการเลือกในนามพรรคเพื่อไทย
หลังรัฐประหารในประเทศไทย พ.ศ. 2557 เขาถูกทหารจับกุมและแจ้งข้อหาในความผิดข้อหาร่วมกันกระทำให้ปรากฏแก่ประชาชนด้วยวาจา หนังสือหรือวิธีอื่นใดอันมิใช่เป็นการกระทำภายในความมุ่งหมายแห่งรัฐธรรมนูญ หรือมิใช่เพื่อแสดงความคิดเห็นหรือติชมโดยสุจริต ตามประมวลกฎหมายอาญา มาตรา 116, ร่วมกันเป็นซ่องโจร ตามประมวลกฎหมายอาญา มาตรา 210 และร่วมกันเผยแพร่ข้อความที่ผิดไปจากข้อเท็จจริง หรือกล่าวหาบิดเบือนร่างรัฐธรรมนูญตาม พ.ร.บ.ประชามติ มาตรา 61 (2), (4)  แต่จากการสอบสวนพบว่าเขาไม่มีส่วนเกี่ยวข้องในการก่อเหตุดังกล่าว จึงได้ทำการลงบันทึกประจำวันไว้เป็นหลักฐาน และปล่อยตัวไป

**สมาชิกสภาผู้แทนราษฎร**
สมโภช สายเทพ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งซ่อมสมาชิกสภาผู้แทนราษฎรจังหวัดลำปาง พ.ศ. 2552 จังหวัดลำปาง สังกัดพรรคเพื่อไทย (แทนนายกิตติกร โล่ห์สุนทร)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัดพรรคเพื่อไทย

**เครื่องราชอิสริยาภรณ์ == 

**อ้างอิง**

**แหล่งข้อมูลอื่น**
 นายสมโภช สายเทพ date=2012-08-06 , เว็บไซต์รัฐสภาไทย- ข้อมูลนักการเมืองไทย (นายสมโภช สายเทพ), ศูนย์ข้อมูลนักการเมืองไทย
หมวดหมู่:นักการเมืองพรรคเพื่อไทย
หมวดหมู่:สมาชิกสภาผู้แทนราษฎรจังหวัดลำปาง
หมวดหมู่:บุคคลจากโรงเรียนบุญวาทย์วิทยาลัย
หมวดหมู่:บุคคลจากคณะศิลปกรรมและสถาปัตยกรรมศาสตร์ มหาวิทยาลัยเทคโนโลยีราชมงคลล้านนา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
สากลศักราช

สากลศักราชหมายเหตุ ก (Common Era) ราชบัณฑิตยสภาเสนอให้ย่อว่า ส.ศ. (CE) เป็นระบบนับปีปฏิทินสำหรับปฏิทินเกรกอรีและปฏิทินจูเลียส ซึ่งมีจำนวนเท่าเทียมกับปีตามระบบศักราชไดโอไนซัส (Dionysian era) ที่แบ่งออกเป็นคริสต์ศักราช (Christian Era) ย่อว่า ค.ศ. (CE) กับก่อนคริสตกาล (before Christ) เช่น ปี ส.ศ. 1 ย่อมตรงกับ ค.ศ. 1 ส่วนปีก่อน ส.ศ. 1 เรียกว่า ก่อนสากลศักราช (before the Common Era) อาจย่อว่า ก่อน ส.ศ. (BCE)
เดิมที ไดโอไนซัสผู้นอบน้อม (Dionysius the Humble; Dionysius Exiguus) คิดค้นระบบศักราชไดโอไนซัส (ค.ศ.) ขึ้นใน ค.ศ. 525 เพื่อใช้แทนศักราชของมรณสักขี (Era of the Martyrs) เพราะไม่ต้องการสืบสานความทรงจำเกี่ยวกับทรราชที่กดขี่ชาวคริสต์จนเกิดมรณสักขี โดยเริ่มนับปีจากวันเริ่มยุคอ้างอิง (initial reference date) ซึ่งหมายถึงการประสูติของพระเยซู ต่อมา นักบุญบีด (ฺBede) นำระบบศักราชไดโอไนซัสมาใช้ในประเทศอังกฤษเมื่อ ค.ศ. 731 ทั้งยังริเริ่มการนับปีก่อนการประสูติของพระเยซู (ปีก่อนคริสตกาล) ทำให้ระบบศักราชดังกล่าวเริ่มแพร่หลายในยุโรป ส่วนการเรียกปีตามระบบนี้ว่า ส.ศ. สามารถย้อนหลังไปถึง ค.ศ. 1615 อันเป็นเวลาที่ชื่อ "ส.ศ." ปรากฏเป็นครั้งแรกในหนังสือของโจฮันเนส เคปเลอร์ (Johannes Kepler) ด้วยภาษาละตินว่า "vulgaris aerae" และต่อมาปรากฏในภาษาอังกฤษว่า "Vulgar Era" เมื่อ ค.ศ. 1635 ส่วนชื่อ "Common Era" พบได้เก่าแก่ที่สุดใน ค.ศ. 1708 ครั้นกลางคริสต์ศตวรรษที่ 19 ชื่อ "ส.ศ." ได้รับการใช้งานแทนชื่อ "ค.ศ." อย่างแพร่หลายมากขึ้น โดยเฉพาะในหมู่นักวิชาการชาวยิว จนปลายคริสต์ศตวรรษที่ 19 ส.ศ. กลายเป็นที่นิยมใช้ในงานวิชาการและวิทยาศาสตร์ ทั้งใช้งานทั่วไปมากขึ้นในเหล่านักเขียนและนักพิมพ์ที่ไม่ต้องการอ้างอิงกับศาสนาคริสต์ หรือต้องการเน้นย้ำแนวคิดฆราวาสนิยม
ระบบ ส.ศ. นี้เป็นระบบปฏิทินตามกฎหมายที่ใช้กันแพร่หลายที่สุดในโลกปัจจุบัน และเป็นมาตรฐานทั่วโลกที่สถาบันระหว่างประเทศ เช่น สหประชาชาติ และสหภาพไปรษณีย์สากล ยึดถือมานาน

**หมายเหตุ**
ชื่อภาษาไทยของ "Common Era" นั้น ยังไม่มีการบัญญัติอย่างเป็นทางการ "สากลศักราช" เป็นชื่อที่วินัย พงศ์ศรีเพียร เสนอต่อราชบัณฑิตยสภา ส่วนวุฒิชัย มูลศิลป์ เสนอต่อราชบัณฑิตยสภาให้ใช้ว่า "ศักราชร่วม" นอกจากนี้ ยังมีการเรียกว่า "ศักราชสากล" ในแบบเรียนของกระทรวงศึกษาธิการใช้ว่า "สากลศักราช"

**อ้างอิง**
หมวดหมู่:วิทยาการลำดับเวลา
หมวดหมู่:ศักราช
แม่แบบ:เหตุการณ์ปัจจุบัน/2555 มกราคม 13

การเมือง- ความขัดแย้งภายในพม่า: รัฐบาลพม่าลงนามหยุดยิงกับกบฏกะเหรี่ยง  (BBC)  (Al Jazeera)- เมื่อวันที่ 13 ม.ค. ผู้สื่อข่าวรายงานว่า เว็บไซต์สถานเอกอัครราชทูต สหรัฐอเมริกา ประจำกรุงเทพฯ ออกประกาศเตือนภัยพลเมืองอเมริกันให้ระวังการก่อการร้ายในกรุงเทพฯ เรื่อง "Emergency Message to U.S. Citizens : Possible Terrorist Threat January 13, 2012" มีเนื้อหาระบุว่า ขอให้พลเมืองอเมริกันใช้ความระมัดระวังสูงสุดและหลีกเลี่ยงการเดินทางไปยังจุดที่นักท่องเที่ยวตะวันตกนิยมไปรวมตัวกันในกรุงเทพฯ  (ข่าวสดออนไลน์)
}
เสือภูเขา

เสือภูเขา อาจหมายถึง- เสือภูเขา (mountain cat), สัตว์เลี้ยงลูกด้วยน้ำนมในวงศ์เสือและแมว (Felidae) มีถิ่นกำเนิดในทวีปอเมริกา- เสือภูเขา (mountain bike), จักรยานวิบากประเภทหนึ่ง- เสือภูเขา, ภาพยนตร์ไทยเมื่อ พ.ศ. 2548- เสือที่อยู่บนภูเขา, ที่มีถิ่นกำเนิดบนภูเขา หรือที่มีถิ่นพำนักบนภูเขา เป็นต้น
จรัสฤทธิ์ จันทรสุรินทร์

จรัสฤทธิ์ จันทรสุรินทร์ (เกิด 16 เมษายน พ.ศ. 2510) อดีตสมาชิกสภาผู้แทนราษฎรจังหวัดลำปาง 3 สมัย

**ประวัติ**
จรัสฤทธิ์ จันทรสุรินทร์ เกิดเมื่อวันที่ 16 เมษายน พ.ศ. 2510 เป็นบุตรของนายพินิจ จันทรสุรินทร์ อดีตรัฐมนตรีว่าการกระทรวงเกษตรและสหกรณ์ และนางจุไรรัตน์ มีพี่น้อง 3 คน หนึ่งในนั้นคือนายอิทธิรัตน์ จันทรสุรินทร์ อดีต ส.ส.ลำปาง เขต 4 พรรคเพื่อไทย
สำเร็จการศึกษา ศิลปศาสตรมหาบัณฑิต สาขารัฐศาสตร์ มหาวิทยาลัยรามคำแหง สมรสกับนางสุปรียา มีบุตร 2 คน

**งานการเมือง**
อดีตเป็นส.จ. และรองนายกองค์การบริหารส่วนจังหวัดลำปาง มาตั้งแต่ปี พ.ศ. 2543 กระทั่งปี พ.ศ. 2550 นายพินิจ จันทรสุรินทร์ บิดา ถูกตัดสิทธิ์ทางการเมืองพร้อมกับบ้านเลขที่ 111 นายจรัสฤทธิ์จึงลงสมัครรับเลือกตั้งแทนบิดา และได้รับการเลือกตั้งเป็นครั้งแรกในนามพรรคพลังประชาชน และปี พ.ศ. 2554 ในนามพรรคเพื่อไทย

**สมาชิกสภาผู้แทนราษฎร**
จรัสฤทธิ์ จันทรสุรินทร์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลำปาง สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัด พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำปาง สังกัด พรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายจรัสฤทธิ์ จันทรสุรินทร์ date=2012-08-06 , เว็บไซต์รัฐสภาไทย- บัญชีแสดงรายการทรัพย์สินและหนี้สินของนายจรัสฤทธิ์ จันทรสุรินทร์fix-attempted=yes , สำนักงานคณะกรรมการป้องกันและปราบปรามการทุจริตแห่งชาติ- ข้อมูลนักการเมืองไทย (นายจรัสฤทธิ์ จันทรสุรินทร์), ศูนย์ข้อมูลนักการเมืองไทย
หมวดหมู่:บุคคลจากอำเภอเกาะคา
หมวดหมู่:นักการเมืองจากจังหวัดลำปาง
หมวดหมู่:สมาชิกสภาผู้แทนราษฎรจังหวัดลำปาง
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
บูชิโด

บูชิโด (Bushidō, หมายถึง "วิถีนักรบ") เป็นคำภาษาญี่ปุ่นใช้อธิบายจรรยาบรรณแบบญี่ปุ่นและวิถีชีวิตซามูไร ซึ่งมีส่วนคล้ายคลึงกับมโนทัศน์วีรคติของยุโรปอยู่บ้าง บูชิโดถือกำเนิดขึ้นจากประมวลศีลธรรมซามูไร และเน้นความมัธยัสถ์ ความภักดี ความชำนาญในศิลปะป้องกันตัว และรักษาไว้ซึ่งเกียรติกระทั่งตาย (honor unto death) บูชิโดเกิดจากลัทธิขงจื๊อใหม่ระหว่างช่วงสันติภาพแห่งรัฐบาลโชกุนโทกูงาวะ และตามตำราลัทธิขงจื๊อ บูชิโดยังได้รับอิทธิพลจากศาสนาชินโตและศาสนาพุทธ ซึ่งเปิดให้การดำรงอยู่ของซามูไรให้เติมด้วยปัญญาและความสงบเยือกเย็น บูชิโดพัฒนาขึ้นระหว่างคริสต์ศตวรรษที่ 9 ถึง 12 และเอกสารแปลหลายฉบับในช่วงคริสต์ศตวรรษที่ 12 ถึง 16 แสดงอิทธิพลของบูชิโดที่มีอย่างกว้างขวางทั่วญี่ปุ่น แม้นักวิชาการบางคนได้แสดงความเห็นว่า "คำว่า บูชิโด ด้วยตัวมันเองนั้นมีอยู่น้อยมากในวรรณกรรมก่อนสมัยใหม่" 
ภายใต้รัฐบาลโชกุนโทกูงาวะ แง่มุมของบูชิโดได้ถูกจัดให้เป็นระเบียบแบบแผนเป็นกฎหมายศักดินาญี่ปุ่น

**อ้างอิง**

หมวดหมู่:ซามูไร
ลัทธิบูชิโด
อิทธิรัตน์ จันทรสุรินทร์

อิทธิรัตน์ จันทรสุรินทร์ (22 มกราคม พ.ศ. 2507 - 7 พฤษภาคม พ.ศ. 2563) เป็นนักการเมืองชาวไทย อดีตสมาชิกสภาผู้แทนราษฎรจังหวัดลำปาง 5 สมัย

**ประวัติ**
อิทธิรัตน์ เกิดเมื่อวันที่ 22 มกราคม พ.ศ. 2507 เป็นบุตรนายพินิจ นางจุไรรัตน์ จันทรสุรินทร์ มีพี่น้อง 3 คน หนึ่งในนั้นคือจรัสฤทธิ์ จันทรสุรินทร์ อดีต สส.ลำปาง เขต 3 ด้านครอบครัวสมรสกับนางภุมรา จันทรสุรินทร์ มีบุตร 1 คน
สำเร็จการศึกษา นิติศาสตรบัณฑิต มหาวิทยาลัยรามคำแหง และรัฐศาสตรมหาบัณฑิต สาขาการปกครอง มหาวิทยาลัยธรรมศาสตร์

**งานการเมือง**
อดีตรับราชการกรมการปกครอง และสำนักข่าวกรองแห่งชาติ ก่อนลาออกมาลงสมัครรับเลือกตั้งสมาชิกสภาผู้แทนราษฎรเป็นครั้งแรกในปี พ.ศ. 2544 สังกัดพรรคไทยรักไทย ร่วมกับพินิจ หลังจากนั้นได้รับการเลือกตั้งต่อกันมาอีก 4 ครั้ง ในปี พ.ศ. 2554 สังกัดพรรคเพื่อไทย เอาชนะนิคม เชาว์กิตติโสภณ อดีต สส.พรรคประชาธิปัตย์


**สมาชิกสภาผู้แทนราษฎร**
อิทธิรัตน์ จันทรสุรินทร์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดลำปาง สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดลำปาง สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดลำปาง สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดลำปาง สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดลำปาง สังกัดพรรคเพื่อไทย

**ถึงแก่อนิจกรรม**
อิทธิรัตน์ ถึงแก่อนิจกรรมด้วยอาการติดเชื้อในกระแสเลือด ที่โรงพยาบาลพระมงกุฎเกล้า เมื่อวันที่ 7 พฤษภาคม พ.ศ. 2563 สิริอายุรวม 56 ปี มีพิธีพระราชทานเพลิงศพเมื่อวันที่ 9 สิงหาคม พ.ศ. 2563 ณ สุสานไตรลักษณ์ จังหวัดลำปาง

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 นายอิทธิรัตน์ จันทรสุรินทร์ date=2012-08-06 , เว็บไซต์รัฐสภาไทย- ข้อมูลนักการเมืองไทย (นายอิทธิรัตน์ จันทรสุรินทร์), ศูนย์ข้อมูลนักการเมืองไทย
หมวดหมู่:บุคคลจากอำเภอเกาะคา
หมวดหมู่:ข้าราชการพลเรือนชาวไทย
หมวดหมู่:นักการเมืองจากจังหวัดลำปาง
หมวดหมู่:สมาชิกสภาผู้แทนราษฎรจังหวัดลำปาง
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
อันเดรส เอสโกบาร์

อันเดรส เอสโกบาร์ ซัลดาร์เรียกา (Andrés Escobar Saldarriaga; 13 มีนาคม ค.ศ. 1967–2 กรกฎาคม ค.ศ. 1994) เป็นอดีตนักฟุตบอลชาวโคลอมเบียที่เล่นตำแหน่งกองหลัง สังกัดอัตเลติโกนาซิอองนาล, ยังบอยส์ และทีมชาติโคลอมเบีย
เอสโกบาร์ถูกยิงเสียชีวิตหลังฟุตบอลโลก 1994 หลังจากที่เป็นผู้ทำเข้าประตูตัวเองในรอบที่ 2 ในนาทีที่ 34 ที่โคลอมเบียพบกับสหรัฐอเมริกา  ซึ่งเป็นชาติเจ้าภาพ ทำให้โคลอมเบียซึ่งเป็นทีมตัวเต็งทีมหนึ่งในครั้งนั้น ต้องตกรอบ จากการแพ้ไป 2–1 หลังจากนั้นในวันที่ 2 กรกฎาคม ปีเดียวกัน เอสโกบาร์ก็ถูกยิงเสียชีวิต หลังจากเดินออกมาจากบาร์แห่งหนึ่ง โดยมีเสียงเล่าลือว่าเป็นฝีมือของกลุ่มมาเฟียที่เสียพนันจากการที่โคลอมเบียตกรอบ แต่ที่สุดเจ้าหน้าที่ตำรวจก็สามารถตามจับคนร้ายได้ ชื่อ อุมแบร์โต มูนอซ เป็นเจ้าหน้าที่รักษาความปลอดภัย โดยมูนอซสารภาพว่าทำไปตามลำพังคนเดียวโดยไม่ได้มีใครบงการหรือจ้างมา เพราะความเสียใจที่โคลอมเบียตกรอบ

**อ้างอิง**
หมวดหมู่:นักฟุตบอลชาวโคลอมเบีย
หมวดหมู่:เหยื่อฆาตกรรม
หมวดหมู่:เสียชีวิตจากอาวุธปืน
หมวดหมู่:บุคคลจากเมเดยิน
ดะนีดิน

ตัวเมืองดะนีดิน
ดะนีดิน (Dunedin ออกเสียง) (มาวรี: Ōtepoti) เป็นเมืองใหญ่อันดับสองในเกาะใต้ของนิวซีแลนด์ และเมืองหลักในภาคโอทาโก (Otago Region) ยังถือว่าเป็นหนึ่งในสี่เมืองหลักของประเทศนิวซีแลนด์ในด้านประวัติศาสตร์, วัฒนธรรม และเหตุผลทางภูมิศาสตร์

**อ้างอิง**
หมวดหมู่:เมืองในประเทศนิวซีแลนด์
หมวดหมู่:เกาะใต้
ปลาสเตอร์เจียน

ปลาสเตอร์เจียน (Sturgeon, Oсетр, 鱘) ปลากระดูกแข็งขนาดใหญ่ในวงศ์ Acipenseridae ในอันดับ Acipenseriformes อาศัยได้อยู่ทั้งน้ำจืด, น้ำกร่อย และทะเล เมื่อยังเล็กจะอาศัยอยู่ในแหล่งน้ำจืด ทะเลสาบหรือตามปากแม่น้ำ แต่เมื่อโตขึ้นจะว่ายอพยพสลงสู่ทะเลใหญ่ และเมื่อถึงฤดูวางไข่ก็จะว่ายกลับมาวางไข่ในแหล่งน้ำจืด 
ปลาสเตอร์เจียน เป็นปลาที่มนุษย์ใช้เป็นอาหารมานานแล้ว โดยเฉพาะอย่างยิ่งไข่ปลา ที่เรียกว่า คาเวียร์  ซึ่งนับเป็นอาหารราคาแพงที่สุดชนิดหนึ่งของโลก 
ปลาสเตอร์เจียน มีรูปร่างคล้ายปลาฉลาม มีหนามแหลมสั้น ๆ บริเวณหลัง หัว และเส้นข้างลำตัวไว้เพื่อป้องกันตัว มีหนวดทั้งหมด 2 คู่อยู่บริเวณปลายจมูก ปลายหัวแหลม ปากอยู่ใต้ลำตัว ลำตัวไม่มีเกล็ด ภายในปากไม่มีฟัน ตามีขนาดเล็ก  ซึ่งหนวดของปลาสเตอร์เจียนนี้มีหน้าที่สัมผัสและรับคลื่นกระแสไฟฟ้าขณะที่ว่ายน้ำ เนื่องจากไม่สามารถมองเห็นวัตถุที่อยู่ด้านใต้ของลำตัว เพราะฉะนั้นหนวดเหล่านี้มีหน้าที่เหมือนมือที่คอยสัมผัสกับสิ่งของที่อยู่ข้างใต้ของตัวเอง  หากินตามพื้นน้ำโดยอาหารได้แก่ สัตว์น้ำขนาดเล็กต่าง ๆ  สเตอร์เจียนจะพบแต่เฉพาะซีกโลกทางเหนือซึ่งเป็นเขตหนาวเท่านั้น ได้แก่ ทวีปเอเชียตอนเหนือและตะวันออก, ทวีปยุโรปตอนเหนือ และทวีปอเมริกาเหนือตอนบน เช่น อะแลสกา, แคนาดา และบางส่วนในสหรัฐอเมริกา สถานะปัจจุบันของปลาชนิดนี้ในธรรมชาติใกล้สูญพันธุ์เต็มที แต่ปัจจุบันสามารถเพาะขยายพันธุ์ได้แล้วในบางชนิด
ปลาสเตอร์เจียน มีทั้งหมด 27 ชนิด  ใน 3 สกุล โดยชนิดที่ใหญ่ที่สุดคือ ปลาฮูโซ่ (Huso huso) พบในรัสเซีย สามารถโตเต็มที่ได้ถึง 5 เมตร หนักกว่า 900 กิโลกรัม และมีอายุยืนยาวถึง 210 ปี  นับเป็นปลาที่มีอายุยืนยาวที่สุดในโลก เท่าที่มีการบันทึกมา และเป็นชนิดที่ให้ไข่รสชาติดีที่สุดและแพงที่สุดด้วย  ส่วนชนิดที่เล็กที่สุดคือ ปลาสเตอร์เจียนแคระ (Pseudoscaphirhynchus hermanni) ที่โตเต็มที่มีขนาดไม่ถึง 1 ฟุตเสียด้วยซ้ำ   
นอกจากนี้แล้ว ปลาสเตอร์เจียนยังนิยมเลี้ยงเป็นปลาสวยงามอีกด้วย 
ในประเทศไทย ปลาสเตอร์เจียนชนิด ปลาสเตอร์เจียนไซบีเรีย (Acipenser baerii) ได้มีการทดลองเลี้ยงในโครงการบ้านเล็กในป่าใหญ่ดอยคำ อันเป็นโครงการในพระราชดำริของพระบาทสมเด็จพระเจ้าอยู่หัว ที่อำเภอเวียงแหง ที่หน่วยวิจัยประมงบนพื้นที่สูงดอยอินทนนท์ อำเภอจอมทอง และศูนย์วิจัยและพัฒนาประมงน้ำจืดเชียงใหม่ อำเภอสันทราย จังหวัดเชียงใหม่ ซึ่งผลการทดลองเป็นไปได้อย่างดี

**รูปภาพ**

**ดูเพิ่ม**
 คาเวียร์- ปลาฉลามปากเป็ด

**อ้างอิง**

**แหล่งข้อมูลอื่น**
  FishBase info on Acipenser-  Man-made sturgeon spawning reef created by American/Canadian partnership date=2008-05-17 -  Official Website of the World Sturgeon Conservation Society-  Sturgeon Face
สเตอร์เจียน
สเตอร์เจียน
สเตอร์เจียน
สเตอร์เจียน
สเตอร์เจียน
สเตอร์เจียน
อันดับปลาสเตอร์เจียน
หมวดหมู่:ปลาที่พบในประเทศจีน
หมวดหมู่:วงศ์ปลาสเตอร์เจียน
อันดับปลาสเตอร์เจียน

ไฟล์:Yanosteus longidorsalis MHNT.jpg|thumb|Peipiaosteidae - Yanosteus longidorsalis
อันดับปลาสเตอร์เจียน (อันดับ: Acipenseriformes, Sturgeon, Paddlefish) เป็นอันดับของปลากระดูกแข็งอันดับหนึ่ง ที่อยู่ในชั้นย่อย Chondrostei เช่นเดียวกับปลาในอันดับ Polypteriformes หรือ ปลาไบเคอร์ ซึ่งเป็นปลาน้ำจืดที่พบในทวีปแอฟริกา
ปลาในอันดับปลาสเตอร์เจียน นี้เป็นปลาที่มีขนาดใหญ่ อาจยาวเมื่อโตเต็มที่ได้ถึง 5-10 เมตร เป็นปลาน้ำจืดที่จัดเป็นปลาสองน้ำ ที่มีวงจรชีวิตในช่วงวัยอ่อนอยู่ในชายฝั่งหรือปากแม่น้ำ มีรูปร่างโดยทั่วไปภายนอกคล้ายปลาฉลาม ที่เป็นปลากระดูกอ่อน
ลักษณะโดยรวมของปลาในอันดับนี้ คือ  มีเกล็ดเป็นแบบกานอยด์ คือ เกล็ดสาก ซึ่งเป็นเกล็ดที่พบในปลามีกระดูกสันหลังในยุคแรก มีรูปทรงเป็นสี่เหลี่ยมรูปว่าวและมีส่วนยื่นรับกับข้อต่อ ระหว่างเกล็ดแต่ละชิ้น  มีลำไส้ที่ขดเป็นเกลียวมากกว่าปลากระดูกแข็งในอันดับอื่น ๆ  
ในปัจจุบัน เหลือปลาในอันดับเพียง 2 วงศ์เท่านั้น คือ วงศ์ปลาสเตอร์เจียน (Acipenseridae) และ วงศ์ปลาฉลามปากเป็ด (Polyodontidae) พบทั้งหมดราว 28 ชนิด จากที่เคยมีทั้งหมด 4 วงศ์ แต่ได้สูญพันธุ์ไปหมดแล้ว

**อ้างอิง**
หมวดหมู่:ปลาแบ่งตามตระกูล
หมวดหมู่:ปลาน้ำจืด
หมวดหมู่:ซากดึกดำบรรพ์มีชีวิต
หมวดหมู่:ปลาน้ำกร่อย
หมวดหมู่:อันดับปลาสเตอร์เจียน
กนก ลิ้มตระกูล

กนก ลิ้มตระกูล (เกิด 22 กันยายน พ.ศ. 2499) สมาชิกสภาผู้แทนราษฎรจังหวัดอุตรดิตถ์ 6 สมัย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2535 ปัจจุบันสังกัดพรรคเพื่อไทย

**ประวัติ**
กนก เกิดเมื่อวันที่ 22 กันยายน พ.ศ. 2499 เป็นบุตรนายประมวล นางกาหลง ลิ้มตระกูล มีน้อง 2 คน สำเร็จการศึกษา ศิลปศาสตรบัณฑิต จากสถาบันราชภัฏอุตรดิตถ์ และรัฐประศาสนศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์ ปัจจุบันมีสถานะโสด

**งานการเมือง**
กนก เริ่มเข้าสู่วงการการเมือง ด้วยการเป็นสมาชิกสภาจังหวัดอุตรดิตถ์ 3 สมัย ก่อนที่จะได้รับเลือกเป็นสมาชิกสภาผู้แทนราษฎรเป็นครั้งแรก ในเดือนกันยายน พ.ศ. 2535 และได้รับเลือกตั้งติดต่อกันมาอีก 2 ครั้ง ในปี พ.ศ. 2538 และ พ.ศ. 2539 สังกัดพรรคชาติพัฒนา ต่อมา พ.ศ. 2544 ลงสมัครในนามพรรคชาติพัฒนา พ่ายให้กับกฤษณา สีหลักษณ์ จากพรรคไทยรักไทย
พ.ศ. 2550 กนกลงสมัครรับเลือกตั้งอีกครั้งในนามพรรคพลังประชาชน ได้รับเลือกตั้ง โดยมีคะแนนเป็นอันดับ 3 ของเขต (มี สส. ได้ 3 คน) 
พ.ศ. 2554 กนกลงสมัครรับเลือกตั้งในนามพรรคเพื่อไทย ได้รับเลือกตั้ง
พ.ศ. 2562 กนกลงสมัครรับเลือกตั้งสมาชิกสภาผู้แทนราษฎรแบบแบ่งเขต จังหวัดอุตรดิตถ์ เขต 1 สังกัดพรรคเพื่อไทย และได้รับการเลือกตั้ง

**สมาชิกสภาผู้แทนราษฎร**
กนก ลิ้มตระกูล ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุตรดิตถ์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดอุตรดิตถ์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุตรดิตถ์ สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุตรดิตถ์ สังกัดพรรคพลังประชาชน (พ.ศ. 2541) → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุตรดิตถ์ สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุตรดิตถ์ สังกัดพรรคเพื่อไทย

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  นายกนก ลิ้มตระกูล date=2012-08-06 , เว็บไซต์รัฐสภาไทย-  ข้อมูลนักการเมืองไทย (นายกนก ลิ้มตระกูล), ศูนย์ข้อมูลนักการเมืองไทย
หมวดหมู่:บุคคลจากเขตดุสิต
หมวดหมู่:บุคคลจากจังหวัดพระนคร
หมวดหมู่:นักการเมืองจากกรุงเทพมหานคร
หมวดหมู่:สมาชิกสภาผู้แทนราษฎรจังหวัดอุตรดิตถ์
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏอุตรดิตถ์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
เฆซุส ซิลเบสเตร

เฆซุส ซิลเบสเตร นักมวยสากลชาวเม็กซิโก เกิดที่รัฐนายาริต ประเทศเม็กซิโกเมื่อ 28 พฤศจิกายน พ.ศ. 2532 สถิติการชก 26 ครั้ง ชนะ 23 (น็อค 17) แพ้ 3

**ประวัติ**
ซิลเบสเตรเริ่มชกมวยสากลอาชีพเมื่อ 14 ธันวาคม พ.ศ. 2549 ชนะน็อค ออสการ์ เดอ ลา ทอเร ยก 3 จากนั้นชกชนะอีกเป็นส่วนใหญ่ แพ้เพียงสองครั้งเท่านั้น ได้ครองแชมปืโลกเยาวชนรุ่นมินิมัมเวทของสมาคมมวยโลก และแชมป์ WBA Fredelatin รุ่นมินิมัมเวท และขึ้นชกตัดเชือกเพื่อหาผู้ชนะขึ้นชิงแชมป์โลกรุ่นมินิมัมเวท WBA เมื่อ 5 กุมภาพันธ์ 2554 ชนะน็อค ยาเดอร์ เอสโคบาร์ ยก 3 ล่าสุดได้ขึ้นชิงแชมป์เฉพาะกาลรุ่นมินิมัมเวท WBA เมื่อ 7 พฤศจิกายน 2554 แพ้คะแนน ไผ่ผารบ ก่อเกียรติยิม ที่ หนองคาย

**เกียรติประวัติ**
 แชมป์โลกเยาวชนเฉพาะกาลรุ่นมินิมัมเวท WBA
** ชิง 15 พฤศจิกายน 2551 ชนะคะแนน ฮูลิโอ ซีซาร์ เฟลิกซ์ - แชมป์ WBA Fredelatin รุ่นมินิมัมเวท
** ชิง 25 มิถุนายน 2554 ชนะคะแนน ยูลิเซส ลารา 
** ป้องกันแชมป์ครั้งที่ 1, 6 สิงหาคม 2554 ชนะน็อค วอลเตอร์ โรฮาส ยก 2 - เคยชิงแชมป์ต่อไปนี้แต่ไม่สำเร็จ
** ชิงแชมป์เฉพาะกาลรุ่นมินิมัมเวท WBA เมื่อ 7 พฤศจิกายน 2554 แพ้คะแนน ไผ่ผารบ ก่อเกียรติยิม ที่ หนองคาย

**อ้างอิง**
 ฅนเหล็ก. เฮซุส ซิลเวสเตร้ สิงห์หนุ่มขวามหากาฬ ขอจองบัลลังก์มินิฟลายเวทโลก. นิตยสารมวยโลก. ปีที่ 29 เล่มที่ 1417  2-8 พฤศจิกายน 2554 หน้า 18 – 19-  สถิติการชก boxrec.com date=2012-10-13  
หมวดหมู่:นักมวยสากลชาวเม็กซิโก
หมวดหมู่:แชมป์โลกเยาวชน
หมวดหมู่:บุคคลจากรัฐนายาริต
Paedophryne

Paedophryne เป็นสกุลของกบในวงศ์ Microhylidae กบทั้งหกสปีชีส์ที่เป็นที่ทราบกันในขณะนี้เป็นหนึ่งในกบและสัตว์มีกระดูกสันหลังขนาดเล็กที่สุด

**สปีชีส์**
 Paedophryne kathismaphlox Kraus, 2010- Paedophryne oyatabu Kraus, 2010- Paedophryne dekot Kraus, 2011- Paedophryne verrucosa Kraus, 2011- Paedophryne amauensis Rittmeyer, 2012- Paedophryne swiftorum Rittmeyer, 2012

**อ้างอิง**
หมวดหมู่:วงศ์อึ่งอ่าง
ความขัดแย้งภายในพม่า

ความขัดแย้งภายในพม่า หมายถึง ความรุนแรงที่เกิดขึ้นในประเทศพม่าปัจจุบัน ซึ่งมีมาตั้งแต่ได้รับเอกราชจากสหราชอาณาจักรใน พ.ศ. 2491 รัฐบาลกลางหลายชุดต่อกันมาได้สู้รบกับกบฏเชื้อชาติและการเมืองไม่จบสิ้น ในการก่อการกำเริบช่วงแรก ๆ เกิดจากพวกนิยมซ้าย "หลายสี" ซึ่งส่วนใหญ่เป็นชาวพม่า และโดยสหภาพแห่งชาติกะเหรี่ยง (KNU) กบฏเชื้อชาติอื่นปะทุขึ้นเฉพาะช่วงต้นคริสต์ทศวรรษ 1960 หลังรัฐบาลกลางปฏิเสธรัฐบาลแบบสหพันธรัฐ อย่างไรก็ดี นับแต่ต้นคริสต์ทศวรรษ 1980 เป็นต้นมา การก่อการกำเริบด้วยอาวุธที่มีวัตถุประสงค์ทางการเมืองค่อย ๆ หมดไปเป็นส่วนใหญ่ แต่การก่อการกำเริบด้านเชื้อชาติยังคงอยู่ และยังไม่มีทีท่ายุติ
การก่อการกำเริบเหล่านี้ได้รับการสนับสนุนหรือถูกต่างชาติบงการ ทำให้การปิดประเทศทรุดหนัก ความสงสัยและความกังวลในหมู่ชาวพม่าทั้งชนกลุ่มน้อยในประเทศและต่างประเทศ อังกฤษบางกลุ่มสนับสนุนกะเหรี่ยง ปากีสถานตะวันออก (บังกลาเทศปัจจุบัน) หนุนหลังมุสลิมโรฮีนจาตามแนวชายแดนกับการหนุนหลังของตะวันออกกลาง อินเดียกล่าวกันว่าข้องเกี่ยวกับกะชีนและกะเหรี่ยง จีนสนับสนุนพรรคคอมมิวนิสต์พม่า (ภายหลังคือ พวกว้า) กบฏนากและกะชีน สหรัฐสนับสนุนก๊กมินตั๋ง และไทยสนับสนุนกลุ่มกบฏหลายกลุ่ม เพื่อสร้างรัฐหรือพื้นที่กันชน ก่อนการหยุดยิง กองทัพที่มีชาวพม่าเป็นส่วนใหญ่ได้ดำเนินการทัพในฤดูแล้งทุกปีแต่คว้าน้ำเหลว พวกกบฏจะกลับมาทุกครั้งเมื่อกองทัพถอนกำลังกลับไป
รัฐบาลกลางที่พม่าครอบงำ (พลเรือนหรือคล้ายทหาร) ไม่สามารถบรรลุความตกลงทางการเมืองได้แม้เป้าหมายของการก่อการกำเริบทางเชื้อชาติสำคัญส่วนมาก (รวมทั้ง KNU) คือ การปกครองตนเองมิใช่การแยกตัวเป็นเอกราช ปัจจุบัน รัฐบาลได้ลงนามความตกลงหยุดยิงอย่างอึดอัดกับกลุ่มก่อการกำเริบส่วนใหญ่ แต่กองทัพยังไม่ได้รับความเชื่อใจจากประชากรท้องถิ่น กองทัพถูกกล่าวหาอย่างกว้างขวางว่าปฏิบัติต่อประชากรท้องถิ่นอย่างเลวร้ายแต่ไม่ถูกลงโทษ และถูกมองว่าเป็นกองกำลังยึดครองในภูมิภาคเชื้อชาติต่าง ๆ
สมัยปัจจุบัน ความขัดแย้งนั้นเป็นไปเพื่อต่อต้านรัฐบาลทหารซึ่งปกครองประเทศตั้งแต่ พ.ศ. 2505 ถึง 2554 ความขัดแย้งนี้เป็นสงครามที่กำลังดำเนินอยู่ที่เก่าแก่ที่สุดในโลก และได้รับความสนใจจากนานาชาติอันเป็นผลจากการก่อการกำเริบ 8888 ใน พ.ศ. 2531, งานของนักเคลื่อนไหว ออง ซาน ซูจี, การประท้วงต่อต้านรัฐบาลในปลาย พ.ศ. 2550 และความเสียหายอันเกิดขึ้นจากพายุไซโคลนนาร์กิส ซึ่งทำให้มีผู้เสียชีวิตกว่า 80,000 คน และสูญหายอีก 50,000 คน ในกลาง พ.ศ. 2551

**การหยุดยิง พ.ศ. 2555**
ในเดือนมกราคม พ.ศ. 2555 รัฐบาลพม่าประกาศความตกลงหยุดยิงกับกบฏกะเหรี่ยง การหยุดยิงรวมถึงความตกลงซึ่งกำหนดการสื่อสารเปิดเผยระหว่างรัฐบาลกับกบฏกะเหรี่ยง เช่นเดียวกับเปิดช่องทางปลอดภัยแก่กบฏกะเหรี่ยงในประเทศ รัฐบาลพม่าได้นิรโทษกรรมนักโทษ KNU กว่า 6,000 คน และลดโทษนักโทษอีก 38,964 คน
ความตกลงสันติภาพระหว่าง KNU กับรัฐบาลพม่าเป็นหนึ่งในข้อเรียกร้องหลักโดยประเทศตะวันตกก่อนจะมีการยกเลิกการลงโทษทางเศรษฐกิจ

**ดูเพิ่ม**
 ความขัดแย้งระหว่างพม่ากับกะเหรี่ยง- ความขัดแย้งในรัฐกะชีน- การเลือกตั้งทั่วไปในประเทศพม่า พ.ศ. 2553- การปะทะตามแนวชายแดนพม่า พ.ศ. 2553–2554

**เชิงอรรถ**

**อ้างอิง**
ความขัดแย้งภายในพม่า
หมวดหมู่:สงครามตัวแทน
หมวดหมู่:สงครามศาสนา
หมวดหมู่:สงครามเกี่ยวข้องกับทวีปเอเชีย
ยามา (สัตว์)

การจัดแสดงยามาในสวนสัตว์ไทย
ยามา หรือ ลามา (llama, pron; llama, เสียงอ่าน: /ˈʎama/; llama, pron; Lama glama) เป็นสัตว์เลี้ยงลูกด้วยน้ำนมในวงศ์อูฐ (camelid) ของทวีปอเมริกาใต้ ซึ่งเป็นรู้จักกันอย่างแพร่หลายในวัฒนธรรมของชาวแอนดีสตั้งแต่สมัยก่อนการเข้ามาของชาวสเปน

**ถิ่นกำเนิด**
ยามามีต้นกำเนิดจากที่ราบตอนกลางของอเมริกาเหนือในช่วง 40 ล้านปีที่ผ่านมา แล้วพวกมันก็ได้อพยพไปยังอเมริกาใต้เมื่อประมาณ 3 ล้านปีที่ผ่านมา เมื่อถึงช่วงปลายยุคน้ำแข็ง (10,000-12,000 ปีก่อน) สัตว์ตระกูลอูฐก็สูญพันธุ์ไปจากอเมริกาเหนือแล้ว ณ ค.ศ. 2007 มียามาและอัลปากากว่า 7 ล้านตัวในอเมริกาใต้ และเนื่องจากการนำเข้าจากอเมริกาใต้ในช่วงปลายศตวรรษที่ 20 ทุกวันนี้จึงมียามากว่า 158,000 ตัว รวมถึงอัลปากาอีกกว่า 100,000 ตัวในสหรัฐอเมริกาและแคนาดา

**ชื่อในภาษาอื่น**
ยามา ในภาษาจีนมีความหมายตรงตัวว่า อูฐแกะใหญ่ (大羊駝 อ่าน ต้า-หยาง-ถัว, พินอิน: dà yáng tuó; ส่วน อูฐแกะ เฉย ๆ แปลว่า อัลปากา) เนื่องจากว่ายามาเป็นสัตว์ที่มีสายพันธ์ใกล้อูฐและรูปร่างเหมือนแกะ

**ลักษณะ**
ยามามีส่วนสูงในช่วงโตเต็มวัยอยู่ที่ระหว่าง 1.70 เมตร (5.5 ฟุต) ถึง 1.80 เมตร (6 ฟุต) โดยวัดจากส่วนบนสุดของหัว พวกมันมีน้ำหนักตัวอยู่ระหว่าง 130-200 กิโลกรัม (280-450 ปอนด์) ในช่วงแรกเกิด เกรีย (cria) จะมีช่วงน้ำหนักที่ระหว่าง 9-14 กิโลกรัม (20-30 ปอนด์) ยามามีช่วงชีวิตที่ประมาณ 20-30 ปีขึ้นอยู่กับการดูแล ยามาเป็นสัตว์สังคมและอาศัยร่วมกับยามาตัวอื่น ๆ ในลักษณะของฝูงสัตว์ ขนสัตว์ที่ผลิตจากยามาจะมีความนุ่มมากและปราศจากลาโลนิน (ไขจากขนสัตว์) ยามาเป็นสัตว์ที่เฉลียวฉลาดและสามารถเรียนรู้งานง่าย ๆ ได้หลังจากทำซ้ำเพียงไม่กี่ครั้ง เมื่อแบกสัมภาระ ยามาสามารถแบกสิ่งของได้ราวร้อยละ 25-30 ของน้ำหนักตัวในการเดินทางในระยะ 8-13 กิโลเมตร (5-8 ไมล์)

**ความเชื่อ**
ในบางพื้นที่ของทวีปอเมริกาใต้ เชื่อว่า ลูกยามาตากแห้งจะเป็นสิ่งนำโชค มีขายในท้องตลาด เช่น ที่เมืองลาปาซ เมืองสำคัญที่อยู่เหนือระดับน้ำทะเลมากกว่า 3,500 เมตร ในประเทศโบลิเวีย

**ดูเพิ่ม**
 อัลปากา

**อ้างอิง**

**แหล่งข้อมูลอื่น**
 url-status=dead-  Llamas Close Up date=2010-10-12  - slideshow by Life magazine
หมวดหมู่:สัตว์เชื่อง
หมวดหมู่:ปศุสัตว์
หมวดหมู่:สัตว์เลี้ยงลูกด้วยน้ำนม
หมวดหมู่:มหสัตว์
หมวดหมู่:ความขัดแย้งภายในพม่า

หมวดหมู่:ประวัติศาสตร์พม่า
หมวดหมู่:สงครามกลางเมือง
หมวดหมู่:สงครามศาสนา
หมวดหมู่:สงครามเกี่ยวข้องกับทวีปเอเชีย
หมวดหมู่:สงครามเกี่ยวข้องกับพม่า
หมวดหมู่:สงครามในคริสต์ศตวรรษที่ 20
หมวดหมู่:สงครามในคริสต์ศตวรรษที่ 21
หมวดหมู่:การเมืองพม่า
มุตสึ มูเนมิตสึ

ภาพถ่ายของมุตสึ เรียวโกะ ภริยาคู่ชีวิตของมุตสึ มูเนมิตสึมุตสึ มูเนมิตสึ (Mutsu Munemitsu, 20 สิงหาคม 1844-24 สิงหาคม 1897) เป็นรัฐบุรุษและนักการทูตชาวญี่ปุ่นใน ยุคเมจิ ของญี่ปุ่น

**ช่วงชีวิต**
มุตสึเกิดในครอบครัวซามูไรที่รับใช้ตระกูลโทกูงาวะ แต่พ่อของเขาคือดาเตะ มูเนฮิโระเป็นซามูไรหัวก้าวหน้าที่ต้องการโค่นล้มระบอบโชกุนและเชิดชูองค์พระจักรพรรดิ  ต่อมามุตสึได้เข้าฝึกทหารเรือที่ ศูนย์ฝึกทหารเรือ ของคัตสึ ไคชูที่โคเบะพร้อมกับซากาโมโตะ เรียวมะและอิโต ฮิโรบูมิ 

**ก้าวเข้าสู่การเมือง**
หลังจากเข้าสู่ยุคเมจิ มุตสึก็ได้เป็นผู้ว่าราชการถึง 2 จังหวัดคือจังหวัดเฮียวโงะและจังหวัดคานางาวะ แต่ก็มีอันต้องติดคุกนานถึง 5 ปีระหว่างปี ค.ศ. 1878 ถึงปี ค.ศ. 1883 เพราะไปติดต่อกับไซโง ทากาโมริในช่วงกบฏซัตสึมะ หลังจากออกจากคุกเขาก็ได้กลับเข้าร่วมรัฐบาลอีกครั้งในกระทรวงการต่างประเทศ ในปี ค.ศ. 1884 มุตสึได้เดินทางไปศึกษาต่อที่ ยุโรป หลังจากเรียนจบเขาก็ได้เดินทางไปยัง วอชิงตัน ดี.ซี. ในฐานะรัฐมนตรีในปี ค.ศ. 1888 เพื่อแก้ไขสนธิสัญญาที่ไม่เป็นธรรมระหว่างญี่ปุ่นและสหรัฐอเมริกา
ในปี ค.ศ. 1890 หลังจากที่เดินทางกลับจากอเมริกามุตสึก็ได้รับเลือกตั้งเป็นสมาชิกสภาผู้แทนราษฎรจังหวัดวากายามะเขต 1 ต่อจากนั้นเขาก็ได้เป็นรัฐมนตรีว่าการกระทรวงการต่างประเทศในสมัยของ อิโต ฮิโรบูมิ นายกรัฐมนตรีในขณะนั้นซึ่งเป็นเพื่อนสนิทของมุตสึตั้งแต่สมัยเรียนทหารเรือ จากนั้นเขาก็ได้เดินทางไปแก้ไขสนธิสัญญาชิโมโนเซกิ 

**บั้นปลายชีวิต**
มุตสึหลังจากวางมือทางการเมืองเขาใช้ชีวิตที่เหลือกับมุตสึ เรียวโกะ ภริยาคู่ชีวิตก่อนจะถึงแก่อสัญกรรมด้วยโรควัณโรคที่บ้านพักในแขวงคิตะ หลังจากผ่านวันเกิดของเขาเพียง 4 วัน
หมวดหมู่:ซามูไร
หมวดหมู่:นักการเมืองญี่ปุ่น
หมวดหมู่:รัฐมนตรีว่าการกระทรวงการต่างประเทศญี่ปุ่น
หมวดหมู่:บุคคลจากจังหวัดวากายามะ
หมวดหมู่:บุคคลในสงครามจีน–ญี่ปุ่นครั้งที่หนึ่ง
หมวดหมู่:เสียชีวิตจากวัณโรค
หมวดหมู่:บากูมัตสึ
หมวดหมู่:คาโซกุ
หมวดหมู่:ฮากูชากุ
หมวดหมู่:สนธิสัญญาชิโมโนเซกิ
ก็อด'ส อาร์มี

ก๊อด อาร์มี่ (God's Army) เป็นกองกำลังปฏิวัติติดอาวุธคริสต์ซึ่งต่อต้านรัฐบาลทหารพม่า กลุ่มนี้เป็นสาขาหนึ่งของสหภาพแห่งชาติกะเหรี่ยง อยู่ตามพรมแดนไทย-พม่า และดำเนินการปฏิบัติกองโจรเสี่ยงภัยหลายครั้ง อย่างเช่น การยึดสถานทูตพม่าในกรุงเทพมหานคร ระหว่างคริสต์ทศวรรษ 1990 และต้นคริสต์ทศวรรษ 2000
กลุ่มนี้ก่อตั้งเมื่อ พ.ศ. 2540 นำโดยจอห์นนี่ ทู และลูเทอร์ ทู พี่น้องฝาแฝดซึ่งมีอายุเพียง 10 ปี ผู้ติดตามฝาแฝดบางส่วนเชื่อว่าทั้งคู่มีพลังเหนือธรรมชาติทั้งตามความเชื่อดั้งเดิมและทางศาสนาคริสต์  ในเดือนมกราคม พ.ศ. 2544 คู่แฝด ซึ่งซูบผอม มอบตัวต่อกำลังความมั่นคงของไทย ทั้งสองละทิ้งเป้าหมายของกะเหรี่ยงในอันที่จะเห็นบ้านเกิดเมืองนอนของตนได้รับสิทธิปกครองตนเองหรือได้รับเอกราช โดยแลกกับการอนุญาตให้อาศัยอยู่ในประเทศไทย ที่ซึ่งพวกเขาแสดงตัวว่าเป็นผู้เยาว์ผอมกะหร่อง สับสนและถือคัมภีร์ไบเบิล และมีลิ้นแดงเช่นคนธรรมดา ในเดือนกรกฎาคม พ.ศ. 2549 จอห์นนี่ ทู และผู้ติดตามหลายคนกลับไปยังพม่าและยอมจำนนต่อกองทัพพม่า ไม่ชัดเจนในทันทีว่าเหตุใด จอห์นนี่ ทูจึงกลับไปพม่าในเดือนกรกฎาคมและยอมจำนนต่อรัฐบาลทหาร

**อ้างอิง**

**ดูเพิ่ม**
 เหตุการณ์ก๊อด อาร์มี่บุกยึดสถานทูตพม่า พ.ศ. 2542 และโรงพยาบาลศูนย์ราชบุรี พ.ศ. 2543
หมวดหมู่:ขบวนการแบ่งแยกดินแดนกะเหรี่ยง
หมวดหมู่:ภาพยนตร์ที่มีฉากในประเทศมาดากัสการ์

ม
ม
หมวดหมู่:ประเทศมาดากัสการ์
หมวดหมู่:ภาพยนตร์ที่มีฉากบนเกาะ
ปลาไบเคอร์จุด

ปลาไบเคอร์จุด หรือ ปลาบิเชียร์จุด (Ornate bichir) เป็นปลาไบเคอร์ชนิดหนึ่ง มีชื่อวิทยาศาสตร์ว่า Polypterus ornatipinnis
มีรูปร่างเรียวยาวคล้ายงูผสมกับปลาช่อน (Channidae) มีขากรรไกรบนยื่นยาวกว่าขากรรไกรล่าง มีส่วนหัวขนาดกลมเล็ก ขากรรไกรมีขนาดเล็กและสั้น มีรูปร่างเพรียวยาวและบอบบาง มีก้านครีบหลังทั้งหมด 11 ก้าน มีลวดลายสีดำและเหลืองตามลำตัว มีขนาดใหญ่เต็มที่ได้ราว 60 เซนติเมตร นับเป็นปลาไบเคอร์ชนิดหนึ่งที่มีขนาดใหญ่ที่สุด 
พบกระจายพันธุ์ในแม่น้ำคองโกและทะเลสาบแทนกันยีกาในแอฟริกากลางและแอฟริกาตะวันออก  
เป็นปลาที่นิยมเลี้ยงกันเป็นปลาสวยงาม นับว่าเป็นปลาไบเคอร์ที่มีความสวยงามชนิดหนึ่ง ซึ่งในปัจจุบันมีการเพาะเลี้ยงกันได้แล้ว และยังมีมีการเพาะกันเป็นปลาเผือกได้อีกด้วย

**อ้างอิง**

**แหล่งข้อมูลอื่น**
 Polypterus ornatipinnis 
หมวดหมู่:ปลาตู้
หมวดหมู่:วงศ์ปลาไบเคอร์
หมวดหมู่:ปลาแอฟริกา
หมวดหมู่:วงศ์ปลาไบเคอร์

หมวดหมู่:ปลาแบ่งตามวงศ์
หมวดหมู่:ปลาตู้
หมวดหมู่:ปลาแอฟริกา
หมวดหมู่:ปลาน้ำจืด
หมวดหมู่:ซากดึกดำบรรพ์มีชีวิต
ปลาไบเคอร์ลายบั้ง

ปลาไบเคอร์ลายบั้ง หรือ ปลาบิเชียร์ลายบั้ง (Barred bichir, Armoured bichir) เป็นปลาไบเคอร์ชนิด Polypterus delhezi 
มีส่วนหัวที่เล็กกลม ขากรรไกรเล็กและแคบ กรามบนยื่นยาวกว่ากรามล่าง มีก้านครีบหลัง 13 ชิ้น ลักษณะเด่น คือ ตามลำตัวจะมีลายแถบเป็นบั้ง ๆ สีดำพาดตลอดทั้งตัวขนาดใหญ่ แลดูหนาชัดเจน มีขนาดโตเต็มที่ประมาณ 40 เซนติเมตร
พบกระจายพันธุ์ในแม่น้ำคองโกตอนกลางและตอนบน ในแถบทวีปแอฟริกาตอนกลาง
ปลาไบเคอร์ลายบั้ง นับเป็นปลาไบเคอร์อีกชนิดหนึ่งที่นิยมเลี้ยงกันเป็นปลาสวยงาม แต่ทว่าถือได้ว่ามีราคาสูงพอสมควร ในขณะที่บางตัวเมื่อโตขึ้นมา ลวดลายอาจจะไม่ปรากฏเป็นลายบั้ง แต่อาจเป็นลายจุดหรือลายแต้มแทนก็ได้

**อ้างอิง**

**แหล่งข้อมูลอื่น**
 Polypterus delhezi 
หมวดหมู่:วงศ์ปลาไบเคอร์
หมวดหมู่:ปลาตู้
หมวดหมู่:ปลาแอฟริกา
ปลาไบเคอร์เซเนกัล

ปลาไบเคอร์เซเนกัล หรือ ปลาบิเชียร์เซเนกัล หรือ ปลาไบเคอร์ธรรมดา (Senagal bichir, Gray bichir) เป็นปลาไบเคอร์ชนิด Polypterus senegalus
มีรูปร่างเรียวยาวคล้ายงูหรือปลาไหล มีส่วนหัวที่เล็ก ขากรรไกรเล็ก กรามบนยื่นยาวกว่ากรามล่าง ตามีขนาดเล็ก โดยปลาไบเคอร์ชนิดนี้เป็นปลาไบเคอร์ชนิดที่นิยมเลี้ยงกันเป็นปลาสวยงามมากที่สุด และแพร่หลายมากที่สุด  สามารถเพาะขยายพันธุ์ได้เป็นสีต่าง ๆ หลากหลายออกไปจากสีดั้งเดิมที่เป็นอยู่ คือ สีเขียวมะกอก ทั้งสีทองหรือสีเผือกตาแดง หรือแม้กระทั่งสีแพลทินัม รวมถึงเป็นปลาที่มีลำตัวสั้นกว่าปกติ หรือมีครีบหลังที่ยาวกว่าปกติด้วย
มีขนาดความยาวเต็มที่ประมาณ 30 เซนติเมตร  กระจายพันธุ์ในลุ่มน้ำต่าง ๆ ในแอฟริกากลาง และยังสามารถแบ่งออกได้เป็น 2 ชนิดย่อย อีก คือ P. s. meridionalis ซึ่งยาวเต็มที่ประมาณ 21 เซนติเมตร และ P. s. senegalus 

**อ้างอิง**

**แหล่งข้อมูลอื่น**
 Polypterus Senegalus: The Dinosaur Eel That May Inspire A New Generation Of Body Armor 
หมวดหมู่:วงศ์ปลาไบเคอร์
หมวดหมู่:ปลาตู้
หมวดหมู่:ปลาแอฟริกา
หมวดหมู่:รายชื่อสมาชิกของดี-เจเนอเรชันเอ็กซ์

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์